Diari Oficial de la Generalitat Valenciana


Sumari del DOGV 4748, del 07-05-2004 (2004/1667)

Actuacions de juí ordinari número 765/2002. Cèdula de notificació.
------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1667


Organisme emissor
:   Jutjat de Primera Instància Número 1 de Castelló de la Plana

Tipus de document
:   Anunci

Actuacions de juí ordinari número 765/2002. Cèdula de notificació. [2004/Q1667]
  
Procediment: assumpte civil 765/2002
  
Juí: ordinari 765/2002
  
Part demandant: Bancaixa
  
Part demandada: Sid Ahmed Tamelghaghet
  
Sobre: ordinaris
  
Al juí a què es fa referència s'ha acordat notificar a la part demandada la resolució el text de la qual, literalment, diu així:
  
«Sentència número 8/2004
  
Castelló de la Plana, 12 de gener de 2004
  
Sofía Díaz García, magistrada jutgessa del Jutjat de Primera Instància d'esta ciutat i partit judicial, ha vist les precedents actuacions de juí ordinari registrades amb el número 765/2002, instades per la procuradora Elia Peña Chordá, en nom i representació de Bancaixa, assistit pel lletrat Óscar Mercé Semper, contra Sid Ahmed Tamelghaghet, en exercici d'acció de reclamació de quantitat, resolc:
  
Antecedents de fet
  
1. El procurador de la part actora va interposar un escrit de demanda que va correspondre a este jutjat pel torn de repartiment, en el qual esta part exposava que el demandat havia formalitzat amb l'actor, un contracte de préstec personal, pel qual l'actora va lliurar al demandat la quantitat d'1.000.000 de pessetes, de forma que la quantitat prestada es retornaria en el termini de tres anys, mitjançant el pagament de mensualitats de 31.800 pessetes cada una. Atés que el demandat ha incomplit les seues obligacions de pagament, es reclama a través d'esta demanda la quantitat de 3.950,96 euros.
  
2. Admesa a tràmit la demanda mitjançant la interlocutòria de data 20 de setembre de 2002, es va traslladar la demanda al demandat el qual no va comparéixer i va ser declarat en rebel·lia, mitjançant la provisió de 25 de març de 2003.
  
3. En data 9 de gener de 2003, va tindre lloc l'audiència prèvia, sense que compareguera el demandat de forma que l'actora va ratificar la demanda i va sol·licitar que partint de la prova documental que s'havia adjuntat a la demanda es dictara sentència.
  
4. Són fets provats, dels quals cal partir per a la resolució del present procediment, els següents:
  
- En data 5 de maig de 2000, el demandat va formalitzar amb l'actora un contracte de préstec d'1.000.000 de pessetes (document 1).
  
- En este contracte es va pactar la devolució de la quantitat prestada més la quantitat mitjançant interessos fixats, en quotes mensuals de 31.800 pessetes, des del 5 de juny de 2000 fins al 5 de juny de 2003 (document número 2).
  
- El dia 27 de maig de 2002, el compte 572-5210077329 emparat en la pòlissa de préstec tenia un saldo deutor de 3.950,96 euros (document número 4).
  
5. En la substanciació del present procediment s'han observat totes les formalitats de l'orde processal.
  
Fonaments jurídics:
  
1. En la present relació juridicoprocessal s'exercita per la part actora una acció de reclamació de quantitat a l'empara dels articles 1.254 i següents del Codi Civil i 311 i següents del Codi de Comerç.
  
2. Els fets que resulten provats i que es relaten en l'antecedent de fet quart, ho són gràcies a la prova documental presentada per la part actora, acompanyada a la demanda, i que acrediten el deute que a través d'este procediment reclama l'actora.
  
3. Pel que fa a les costes, en aplicació de l'establit en l'article 394.1 de la Llei d'Enjudiciament Civil, en ser estimada la demanda, les costes s'imposen a la part demandada.
  
Vists els preceptes legals esmentats, concordants i el altres d'especial i general aplicació al cas d'actuacions:
  
Decisió
  
Que amb l'estimació de la demanda interposada per la procuradora dels tribunals, Elia Peña Chordá en nom i representació de Bancaixa condemne Sid Ahmed Tamelghaghet perquè pague a l'actor la quantitat de 3.950,96 euros més els interessos de demora pactats des del dia 27 de maig de 2002, data de la darrera liquidació, amb expressa imposició de costes.
  
Notifiqueu la present resolució a les parts i indiqueu-los que contra esta podran interposar un recurs d'apel·lació en el termini de cinc dies des de la notificació d'esta resolució, recurs que es prepararà davant d'este mateix jutjat i per a remetre'l posteriorment davant l'Audiència Provincial, en la forma establida en els articles 457 i següents de la Llei d'Enjudiciament Civil.
  
Lliureu un testimoni d'esta resolució perquè conste en actuacions, i porteu l'original al llibre de sentències.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 26 de gener de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació.